OpenLLM-France/wikimedia huggingface dataset:
# The Night of the Hunter

The Night of the Hunter (euskaraz Ehiztariaren Gaua) 1955ko Charles Laughton ingeles zinema zuzendariaren thriller filma bat da. 1953ko Davis Grubb idazlearen The Night of the Hunter eleberrian oinarritua dago. Robert Mitchum, Shelley Winters eta Lillian Gish aktoreek antzeztu zuten.
Laughtonek zuzendutako filma bakarra izan arren, maisulantzat jo ohi da, aktore beteranoa izanik zinemagintzaren lanbidea bikain ezagutzen baiztuen. Filma umeentzako ipuin gisa kontatua dago, Bibliako pasarte ugariez apaindua, eszena sinboliko eta oniriko ugari dituelarik: ibaiko txalupako eta armiarma sarearen eszena, gauez ontzak untxia ehizatzen duen eszena, predikatzaileak bere eskuetan hazt koskoetan tatuatuak dituen "maitasun" eta "gorroto" hitzak (ongia eta gaizkiaren etengabeko borroka)... Bestalde argazkigintzak eta argi eta itzal jokoek ere filma honetako istorioa kontatzerakoan garrantzi handia dute.
Filmaren hasierako Bibliako pasartearen aipamena bera jada protagonista nagusiaren aurkezpen bikaina da:
| « | Ez zaitezte bildots larruez estaltzen diren profeta faltsuez fidatu, zinez otsoak bezain ankerrak baitira, heuren egiteen bidez ezagutuko dituzuelarik... | » |
| Mateo, 7:15-16. ||

## Argumentua

Oharra: Atal honek istorio osoa edo amaiera argitzen du.
1930eko hamarkada, Mendebaldeko Virginia. Ben Harper (Billy Chapin) lapurreta egin eta bi gizon hiltzeagatik espetxaratua dago. Espetxera sartu aurretik lapurretan lortutako dirua ezkutatu du. Jada espetxean dagoela, lotan dagoela ametsetan hitzegin eta bere ziega kidea den Harry Powell (Robert Mitchum) erreberendo fanatiko, ero eta serieko hiltzaileak entzun eta dirua non dagoen jakin nahiko du. Azkenean Ben Harper presoa exekutatua da. Harry Powell espetxetik ateratzean diruaren bilaketari ekingo dio, horretarako lehenbiziko Harperen alarguna (Shelley Winters) bisitatzera joango da...
Erreberendoak eskuineko ukabiletako hatz-koskoetan LOVE (maitasuna) eta ezkerrekoan HATE (gorrotoa) hitzak tatuatuak ditu.

## Aktoreak

* Robert Mitchum: Harry Powell erreberendoa
* Shelley Winters: Willa Harper
* Lillian Gish: Rachel Cooper
* Billy Chapin: John Harper
* Evelyn Varden: Icey Spoon
* Peter Graves: Ben Harper
* Sally Jane Bruce: Pearl Harper
* James Gleason: Birdie Steptoe
* Don Beddoe: Walt Spoon
* Gloria Castillo: Ruby

## Kanpo estekak

* The Night of the Hunter filmaren IMDBko fitxa irakurgai (Ingelesez)
* The Night of the Hunter filmaren trailer edo iragarkia. Youtube.com (Ingelesez)
* Datuak: Q1132629
* Multimedia: The Night of the Hunter (film) / Q1132629
# The Next Karate Kid

The Next Karate Kid edota The Karate Kid Part IV (euskaraz Hurrengo Karate Mutila edota Karate Mutila IV) 1994ko Christopher Cain estatubatuar zinema zuzendariak zuzendutako borroka arteetako film bat da. Pat Morita eta Hilary Swank aktoreek antzeztu zuten.
The Karate Kid (1984), The Karate Kid Part II (1986) eta The Karate Kid Part III (1989) filmeen jarraipena da, era berean, The Karate Kid (2010) jarraipenak izan zuen.

## Argumentua

Oharra: Atal honek istorio osoa edo amaiera argitzen du.
Bere gurasoak hil zirenetik, Julie Pierce (Hilary Swank) amonarekin batera bizi da eta eskolan jazarpena jasaten duenez barne amorru izugarria du. Amonak (Constance Towers) jada ez daki bilobarekin nola jokatu, hortaz bere adiskidemin zaharra den Miyagi jaunari (Pat Morita) neska denboraldi batez zain dezan eskatuko dio. Miyagik eskaerari baiezkoa eman eta karatearen espiritualtasunaren bidez neskari mundua latza izan beharrean, oparoa eta abegikorra ere izan daitekela irakatsiko dio.

## Aktoreak

* Noriyuki "Pat" Morita: Keisuke Miyagi
* Hilary Swank: Julie Pierce
* Michael Ironside: Paul Dugan kolonela
* Constance Towers: Louisa Pierce
* Chris Conrad: Eric McGowen
* Michael Cavalieri: Ned Randall
* Walton Goggins: Charlie
* Frank Welker: Angel Arranoa (ahotsa)
* Arsenio 'Sonny' Trinidad: Abbot Monk

## Kanpo estekak

* The Next Karate Kid filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q289127
# Taroda

Taroda Soriako probintziako udalerria da. Soriatik 52 kilometrora dago. 2008ko erroldaren arabera 65 biztanle zituen 36,91 km²-ko azaleran.

## Kanpo estekak

* Datuak: Q830942
* Multimedia: Taroda / Q830942
# Tarondor Arnorrekoa

Tarondor Arnorrekoa, Tolkienen legendarium ospetsuan eta Eraztunen Jauna eleberriaren eranskinetan, Arnorreko zazpigarren erregea da. Eguzkiaren Hirugarren Aroko 372. urtean jaio zen Annuminasen, eta Tarzilen semea da. Bere izena, quenyazkoa da, eta "harrizko erregea" bezala itzul daiteke.
Bere aitaren oinordeko bihurtu zen 515. urtean, eta Arnor 602. urterarte gobernatu zuen, 87 urtez, urte horretan hil zelarik. Bere oinordekoa, bere seme Valandur izan zen.
Ez da izen bereko Tarondor Gondorrekoarekin nahastu behar.

## Kanpo estekak

* Datuak: Q2714709
# Taro Sugimoto

Taro Sugimoto (japonieraz: 杉本 太郎, 1996ko otsailaren 12a - ) Japoniako futbolaria da.
Hainbat futbol taldetan jokatu du, esaterako Kashima Antlers.

## Kanpo loturak

* (Japonieraz) J.League Data Site
* Datuak: Q17159946
# Taron Egerton

Tagon David Egerton (Birkenhead, 1989ko azaroaren 10a) galestar aktorea da.

## Filmografia
### Zinema

| Urtea | Filma | Pertsonaia | Zuzendaria | Oharrak |
| 2012 | Pop | Andy | Edward Hicks | Laburmetraia |
| 2013 | Hereafter | Tamburlaine | Johnny Kenton | Laburmetraia |
| 2014 | Testament of Youth | Edward Brittain | James Kent | |
| 2014 | Kingsman: The Secret Service | Gary "Eggsy" Unwin | Matthew Vaughn | |
| 2015 | Legend | Edward "Mad Teddy" Smith | Brian Helgeland | |
| 2016 | Eddie the Eagle | Eddie "The Eagle" Edwards | Dexter Fletcher | |
| 2016 | Sing | Johnny (ahotsa) | Garth Jennings | |
| 2017 | Love at First Sight | Johnny (ahotsa) | Benjamin Le Ster & Matthew Nealson | Laburmetraia |
| 2017 | Kingsman: The Golden Circle | Gary "Eggsy" Unwin / Galahad | Matthew Vaughn | |
| 2018 | Billionaire Boys Club | Dean Karny | James Cox | |
| 2018 | Robin Hood | Robin Hood | Otto Bathurst | |
| 2019 | Rocketman | Elton John | Dexter Fletcher | |

### Telebista

| Urtea | Izenburua | Pertsonaia | Oharrak |
| 2013 | Lewis | Liam Jay | 2 atal |
| 2014 | The Smoke | Dennis "Asbo" Severs | Protagonista |
| 2018 | Watership Down | El-Ahrairah (ahotsa) | Minisaila |
| 2019 | Moominvalley | Moomintroll (ahotsa) | Protagonista |
| 2019 | The Dark Crystal: Age of Resistance | Rian (ahotsa) | Protagonista |
* Datuak: Q16239385
* Multimedia: Taron Egerton / Q16239385
# Tarondor Gondorrekoa

Tarondor Gondorrekoa, Tolkienen legendariumean eta Eraztunen Jaunaren eranskinetan, Gondorreko hogeitazazpigarren erregea izan zen. Ez da Tarondor Arnorrekoarekin nahastu behar.
Eguzkiaren Hirugarren Aroko 1577an jaio zen, eta Minastanen seme nagusia zen, Minardilen bigarren semearena. Tronua, 1636. urtean hartu zuen, bere osaba Telemnar eta bere aita, Izurri Handiaren ondorioz hil ondoren, Erdialdeko Lurraldea errabat kutsatu zuena urte horretan, eta Tarondor bera izan zelako errege familiatik, bizirik mantendu zen bakarra.
Bere izena quenyazkoa da eta "Harrizko Erregea" bezala itzul daiteke.
Bere erregealdia, luzeena izan zen Gondorren historian, baina ezin izan zuen askorik egin erresumagatik, Izurriaren ondoren jasan zuen hondamendi demografikoaren ondorioz.
Umbarreko Kortsarioek, Haradrimek eta Ekialdeko Gizakiek suposatzen zuten arriskua ezabatu ezin izan zuen arren, behintzat hauek ez zuten aztoratu, Izurri Handiak, herri hauengan ere eragin handia izan baitzuen.
Tarondorrek, soilik, ordena bere mugen barnean berrezartzen saiatu zen (PTM. I. zatia, VII. atala). Erresumako hiriburua, suntsitutako Osgiliathetik, Minas Anorrera pasa zuen. Hara, Zuhaitz Zuriaren kimu bat eraman zuen, Gotorlekuko Iturburuaren Plazan ereinez.
Bere erregealdian, eta biztanleriaren jaitsieraren ondorioz, Mordorreko mugak zaintzarik gabe utzi ziren, eta Pasabideak zaintzen zituzten gotorlekuak, hustu egin ziren (Ibidem). Eguzkiaren Hirugarren Aroko 1798an hil zen, 162 urteko erregealdi bat eta 221 urteko bizitza baten ondoren. Bere oinordekoa, bere seme Telumehtar-Unbardazil izan zen.
# Taro Kagawa

Taro Kagawa (japonieraz: 賀川 太郎, 1922ko abuztuaren 9a - 1990eko martxoaren 6a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1951 | 2 | 0 |
| 1952 | 0 | 0 |
| 1953 | 0 | 0 |
| 1954 | 3 | 0 |
| Guztira | 5 | 0 |

## Kanpo loturak

* National Football Teams
* Japan National Football Team Database
* Datuak: Q982119
# Taro Urabe

Taro Urabe (japonieraz: 卜部 太郎, 1977ko uztailaren 11 - ) Japoniako futbolari ohia da.
Hainbat futbol taldetan jokatu du, esaterako Cerezo Osaka eta Montedio Yamagata.

## Kanpo loturak

* (Japonieraz) J.League Data Site
* Datuak: Q4385162
# Taron-Sadirac-Viellenave

Taron-Sadirac-Viellenave (okzitanieraz Taron-Sadirac-Vièlanava) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q594410
* Multimedia: Taron-Sadirac-Viellenave / Q594410
# Taro Sugahara

Taro Sugahara (japonieraz: 菅原 太郎, 1981eko ekainaren 14a - ) Japoniako futbolari ohia da.
Hainbat futbol taldetan jokatu du, esaterako Kashiwa Reysol eta Grulla Morioka.

## Kanpo loturak

* (Japonieraz) J.League Data Site
* Datuak: Q3246055
# Thomas Hill (margolaria)

Thomas Hill (Birmingham, 1829ko irailaren 11 – Raymond, Kalifornia, 1908ko ekainaren 30a) estatubatuar margolaria izan zen.
Ingalaterran jaio zen eta hamabost urte zituela Estatu Batuetara emigratu zuen familiarekin eta Massachusettseko Taunton hirian kokatu ziren. Edward Hill anaia txikia ere paisaien margolaria izan zen. Thomas 1851n ezkondu zen Charlotte Elizabeth Hawkesekin eta bederatzi seme-alaba izan zituzten. Norman Rockwell biloba ere margolaria izan zen.
24 urterekin gaueko eskoletara joaten hasi zen Filadelfiako Arte Ederren Akademian eta Peter Frederick Rothermelen ikasle izan zen. Hainbat aldiz bidaiatu zuen New Hampshireko Mendi Zurietara, Hudson ibaiaren eskolako beste kide batzuekin batera.
1856an San Frantziskora joan zen bizitzera. 1865ean egin zuen lehen bidaia Yosemite haranera, eta hurrengo urtean Europara eta Ekialdeko kostaldera bidaiatu zuen.
Bere lantokirik gogokoenak Yosemite eta Mendi Zuriak izan ziren. Kalifornian galeria bat eta arte-denda bat izan zituen, eta burtsan inbertitu eta bere lanak saltzeko diru-sarrerak izan zituen.

## Iruditegia

* Indian by a lake in a majestic California landscape
* Mount Lafayette in Winter (1870)
* Great Canyon of the Sierra, Yosemite (1872)
* The Last Spike (1881)
* El Capitan, Oakland Museum of California
* Indians at Campfire, Yosemite Valley (c.1885), Blanton Museum of Art, Austin, Texas
* Muir Glacier, Alaska, Anchorage Museum
* Davidson Glacier

## Kanpo estekak

* Datuak: Q2534502
* Multimedia: Thomas Hill / Q2534502
# Thomas J. Sargent

Thomas John "Tom" Sargent (Pasadena, Kalifornia, 1943ko uztailaren 19a) estatubatuar ekonomialaria da. Bere espezializazioak makroekonomia eta ekonometria dira. Egin dituen lanei esker eta bere iraultza ideiengatik ezaguna da.
2011. urtean 17. postuan sailkatu egin zen munduko gehien aipatutako ekonomialari artean. 2011n, urriak 10ean, Christopher A. Simsekin batera, Ekonomiako Nobel Saria irabazi zuen.
Sargent Bachelor of Arts eskuratu zuen, Kaliforniako Unibertsitatea Berkeleynen, 1964. urtean. Urte hartako belaunaldiko ikasle nabarmenena izan zen.

## Erreferentziak

* ↑ BBC News. Nobel prize for economics awarded to two Americans. .

## Kanpo estekak

* Datuak: Q107964
* Multimedia: Thomas J. Sargent / Q107964
# Thomas Jaeschke

Thomas John Jaeschke (1993ko irailaren 4a) Panasonic Panthersen eta Estatu Batuetako talde nazionalean jokatzen duen boleibol jokalari estatubatuar profesionala da. Rio 2016 eta Paris 2024 Olinpiar Jokoetan brontzezko domina bana irabazi zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 03 ! | Gizonezkoak, estalia |
| 2024 | Paris | 03 ! | Gizonezkoak, estalia |

## Erreferentziak

* ↑ «JAESCHKE Thomas» Paris 2024 Olympics.
* ↑ (Japonieraz) «ジェスキー トーマス選手 契約更新のお知らせ» Panasonic Panthers 16 May 2024.
# Thomas Huckle Weller

Thomas Huckle Weller (Ann Arbor, 1915eko ekainaren 15a - Needham, Massachusetts, 2008ko abuztuaren 23a) estatubatuar medikua izan zen.
Infekzio-eritasunei aurrea hartzeko sailaren zuzendari izan zen erietxe batean. Enders eta Robbinsekin batera poliomielitisaren birusa aztertu zuen giza enbrioietatik ateratako gihar- eta azal-ehunen nahastura batean. Eta hala, eritasun horren aurkako lehen txertoa lortu zuten. 1954an, Fisiologia eta Medikuntzako Nobel Saria jaso zuten hirurek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q310131
* Multimedia: Thomas Huckle Weller / Q310131
# Thomas Hughes

Thomas Hughes (Uffington, Berkshire, 1822ko urriaren 20a - Brighton, 1896ko martxoaren 22a) ingeles legegizon, epailea, politikari eta egilea izan zen. Tom Brown's School Days eleberri erdiautobiografikoagatik da ezaguna, Rugby Schoolen kokatua.
Rugby Schoolen ikasi zuen, Thomas Arnoldek zuzentzen zuena, bere aitaren laguna. Han kiroletan nabarmendu zen, batez ere kriketean.
Erreformista soziala izan zen eta mugimendu sozialista kristauaren parte izan zen. Sindikatuez eta kooperatibez ere interesatu zen.
Alderdi Liberaleko kide eta legebiltzarkide 1865 eta 1874 artean izan zen. Han kooperatiben aldeko legedia sustatu zuen. Opioaren aurkako mugimenduko kide ere izan zen.

## Lanak
### Eleberriak

* Tom Brown's School Days (1857)
* The Scouring of The White Horse (1859)
* Tom Brown at Oxford (1861)

### Saiakerak

* Religio Laici (1861)
* A Layman's Faith (1868)
* Alfred the Great (1870)
* Memoir of a Brother (1873)
* The Old Church; What Shall We Do With It? (1878)
* The Manliness of Christ (1879)
* True Manliness (1880)
* Rugby Tennessee (1881)
* Memoir of Daniel Macmillan (1882)
* G.T.T. Gone to Texas (1884)
* Notes for Boys (1885)
* Life and Times of Peter Cooper (1886)
* James Fraser Second Bishop of Manchester (1887)
* David Livingstone (1889)
* Vacation Rambles (1895)
* Early Memories for the Children (1899)

## Kanpo estekak

* Datuak: Q332580
* Multimedia: Thomas Hughes / Q332580
# Thomas Hunt Morgan

Thomas Hunt Morgan (Lexington, Kentucky, 1866ko irailaren 25a – Pasadena, Kalifornia, 1945eko abenduaren 4a) estatubatuar biologoa izan zen.
Drosofilak erabiliz genetika ikerketak egin zituen; ikerketa horien bidez herentziaren geneen kokalekua aurkitu zuen. 1933an Nobel saria eman zioten.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q177681
* Multimedia: Thomas Hunt Morgan / Q177681
# Thomas Jefferson

Thomas Jefferson (1743ko apirilaren 13a - 1826ko uztailaren 4a), Estatu Batuetako hirugarren presidentea izan zen, 1801 eta 1809 urteen bitartean. Alderdi Errepublikazalekoa izan zen (gero, Alderdi Errepublikazale Demokrata ere deitu izan dena), kongresuko arduradun kontinental, gobernatzaile, estatuko idazkari eta lehendakari ordea ere izan zen. Independentziaren aldeko aldarrikapenaren (Independentzia Adierazpenaren) egile nagusia izan zen.

## Bizitza

Virginiako gobernari aukeratu zuten 1776an eta kargu horretan egon zen 1781 arte. Ondoren, Estatu Batuen ordezkari nagusia izan zen Parisen eta estatuko lehen idazkari nagusi izendatu zuten 1789an. 1794an George Washingtonengandik urrundu zen, Frantziako Iraultzaren alde agertu zelako; gainera, Estatu Batuetako Lehenengo Bankuaren kontrako jarrera hartu zuen, Washingtonek ez bezala. Jeffersonek lehenengo Alderdi Errepublikazalea bultzatu zuen aurrerantzean, Alderdi Federalistaren aurrez aurre.
Estatu Batuetako lehendakari izan zen 1801-1809 bitartean eta Washingtonen kokatu zuen hiriburua, Estatu Batuen gobernu egoitza izateko propio sortutako hiria. Louisianako estatua eta lurraldea (Missouri deitzekoa) erosi zizkion Napoleoni 1803an, eta Europako gerra girotik kanpo eduki zuen bere herria ondoko urteetan. Lehendakaritza utzi eta Virginiako hezkuntzaz eta unibertsitateaz arduratu zen. Eraikuntzan ere aritu zen eta estilo berri bat hedatu zuen, errepublika gaztea izenekoa. Aski ezagunak zituen zientziaren metodoak; pisuei eta neurriei buruz saioak egin zituen.

## Jeffersonen demokrazia-eredua

Thomas Jefferson zen Estatu Batuak izan behar zenari buruzko ideologia bietako baten sortzailea. Bestea, berriz, Alexander Hamiltonek eta, neurri handi batean, George Washingtonek adierazi zuten hasiera batean. Orduko Alderdi Errepublikazalean hezurmamitu ziren bere ikuspegiak (geroago Alderdi Demokrata bihurtua), Alderdi Federalistari kontrajarria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Ameriketako Estatu Batuetako Konstituzioa
* George Washington
* James Madison

## Kanpo estekak

* Datuak: Q11812
* Multimedia: Thomas Jefferson / Q11812
* Espezieak: Thomas Jefferson
# This England (telesaila)

This England britainiar telesaila da, Michael Winterbottomek eta Kieron Quirkek Sky Atlanticerako sortua.

## Sinopsia

Oharra: Atal honek istorio osoa edo amaiera argitzen du.
2020ko udaberrian, mundua hankaz gora jarri zen. Pandemiak gizartea eraldatu zuen, eta herrialde bakoitza bere modura kolpatu. Erresuma Batuan, Boris Johnsonen esku zegoen agintea, eta brexit-a indarrean sartzear. Giro horretan heldu ziren Downing Streeteko 10. zenbakiko festak, Elizabeth II.aren heriotza eta lehen ministroen dantza.

## Aktoreak

* Kenneth Branagh: Boris Johnson
* Ophelia Lovibond: Carrie Symonds
* Andrew Buchan: Matt Hancock
* Tim Goodman: Stanley Johnson
* Alec Nicholls: Sir Patrick Vallance
* James Corrigan: Isaac Levido
* Derek Barr: Lee Cain
* Rachel Sophia-Anthony: Lola Aldenjana
* Simon Kunz: Andrew Mills
* Greta Bellamacina: Cleo Watson
* Simon Paisley Day: Dominic Cummings
* Heather Peace: Mary Wakefield
* Jimmy Livingstone: Prof. Chris Whitty
* Shri Patel: Rishi Sunak
* Bitu Thomas: Priti Patel
* Charles Dance: Sir Max Hastings

## Erreferentziak

* ↑ «Downing Streeteko izurriak eta iruzurrak» Berria 2022-11-05 CC BY-SA 4.0 lizentziapean.
* ↑ (Ingelesez) Glancy, Josh. «Kenneth Branagh on playing Boris: 'He has a certain loneliness'» The Times.

## Kanpo estekak

* Datuak: Q105905864
# This Boy's Life

This Boy's Life (euskaraz Mutil Honen Bizitza) 1993ko Michael Caton-Jones eskoziar zinema zuzendariaren drama film bat da. Tobias Wolff estatubatuar idazlearen 1989ko izenburu berdineko autobiografia liburuan oinarritua dago. Robert De Niro, Ellen Barkin eta Leonardo DiCaprio aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1957, AEB. Caroline (Ellen Barkin) ama bananera eta haren seme Toby (Leonardo DiCaprio) beren hiritik ihes egin eta bizitza berri bati ekingo diote. Washington estatuko Concrete izeneko udalerri txikira iritsiko dira, bertan Carolinek Dwight (Robert De Niro) mekanikari jatorra ezagutu eta biak ezkonduko dira. Baina ezkondu eta berehala, Dwight bestelako gizon anker, zital eta autoritarioa dela jabetuko dira, gainera Tobiasi bizitza ezinezkoa egingo dio.

## Aktoreak

* Leonardo DiCaprio: Tobias "Toby" Wolff
* Robert De Niro: Dwight Hansen
* Ellen Barkin: Caroline Wolff Hansen
* Jonah Blechman: Arthur Gayle
* Eliza Dushku: Pearl Hansen
* Chris Cooper: Roy
* Carla Gugino: Norma Hansen
* Zack Ansley: Skipper Hansen
* Tracey Ellis: Kathy
* Kathy Kinney: Marian
* Tobey Maguire: Chuck Bolger
* Sean Murray: Jimmy Voorhees
* Lee Wilkof: Skippy alkatea
* Bill Dow: Alkatea ordea
* Deanna Milligan eta Morgan Brayton: Silver ahizpak

## Kanpo estekak

* IMDBko fitxa irakurgai (Ingelesez)
* Datuak: Q956250
# This Could Be the Night

This Could Be the Night 1957ko Robert Wise estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Annek, irakasle izaki, idazkari lana lortzen du gaueko klub batean. Tabernako jabeak, Rocco, tipo gogorrarena egin arren bihotz onekoa dena, eta honen bazkide Tony andrezale damugabea dira.

## Aktoreak

* Jean Simmons – Anne Leeds
* Paul Douglas – Rocco
* Anthony Franciosa – Tony Armotti
* Julie Wilson – Ivy Corlane
* Neile Adams – Patsy St. Clair
* Joan Blondell – Crystal St. Clair
* J. Carrol Naish – Leon
* Rafael Campos – Hussein Mohammed
* ZaSu Pitts – Mrs. Katie Shea
* Tom Helmore – Stowe Devlin
* Murvyn Vye – Waxie London
* Vaughn Taylor – Ziggy Dawit
* Frank Ferguson – Mr. Shea
* Chuck Berry – cameo
* June Blair – koruko neska
* Bess Flowers – estra

## Erreferentziak

* ↑ www.sansebastianfestival.com

## Kanpo estekak

* Datuak: Q2947122
# This Earth Is Mine (1959ko filma)

This Earth Is Mine 1959ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Napa bailaran, Kalifornian, bi ardo-saltzaile belaunaldien arteko gatazka piztu da debekualdia dela eta. Philippe Rambeauk bere ofizioan sinesten du, honen biloba John, berriz, diruagatik baino ez dago negozioan eta familia legez kanpoko alkohol-trafikoan sar dadin nahi du.

## Aktoreak

* Rock Hudson: John Rambeau
* Jean Simmons: Elizabeth Rambeau
* Dorothy McGuire: Martha Fairon
* Claude Rains: Philippe Rambeau
* Kent Smith: Francis Fairon
* Anna Lee: Charlotte Rambeau
* Ken Scott: Luigi Griffanti
* Augusta Merighi: Mrs. Griffanti
* Francis Bethencourt: Andre Swann
* Stacy Graham: Monica
* Peter Chong: Chu
* Geraldine Wall: Maria
* Alberto Morin: Petucci
* Penny Santon: Mrs. Petucci
* Jack Mather: Dietrich
* Ben Astar: Yakowitz
* Dan White: Judge Gruber
* Lawrence Ung: David
* Robert Aiken: Tim Rambeau
* Cynthia Chenault: Buz Dietrick

## Erreferentziak

* ↑ www.sansebastianfestival.com

## Kanpo estekak

* Datuak: Q2947134
# Thirteen Lives

Thirteen Lives (Hamahiru bizitza) 2022an Estatu Batuetan ekoitzitako filma da, benetako gertaera batzuen kontakizuna thriller eran, Tham Luang leizeko erreskatea kontatzen duelarik. Ron Howardek zuzendu zuen, William Nicholson-ek idatzitako gidoi baten gainean. aktore nagusiak direlarik Viggo Mortensen, Colin Farrell, Joel Edgerton eta Tom Bateman.
Tham Luang leizeko erreskate operazioa 2018ko albiste glonbala izan zen. 11-16 urte arteko hamabi mutileko taldea eta beraien begiralea harrapatuta geratu ziren ura hazi zelako Thailandia iparraldeko leize batean, horiek dira izenburuako hamahiruak. Ahalegin kolektibo bat izan zen haiek handik ateratzekoa, ekintza arriskutsua, eta horixe kontatzen du film honek.
Thirteen Lives 2022ko uztailaren 29an AEBetako areto gutxi batzuetan eta jarraian, eta 2022ko abuztuaren 5ean hasi zen ematen Amazon Prime Video streaming plataforman, euskarazko azpidatzien aukerarekin hasieratik.
Filmak kritikoen iruzkin positiboak jaso zituen.

## Erreferentziak

* 1 2 «Hamahiru bizitza» zernonikusi.eus (Noiz kontsultatua: 2022-09-14).
* ↑ (Ingelesez) Thirteen Lives. Rotten Tomatoes (Noiz kontsultatua: 2022-09-15).

## Kanpo estekak

* Datuak: Q105962844
# Thiruchendur

Thiruchendur (tamileraz: திருச்செந்தூர்) hegoaldeko Indiako hiria da, Tamil Nadu estatuan kokatua. 2011n 32.171 biztanle zituen. Aipagarria da Muruganiri eskainitako tenplu hindua.

## Erreferentziak

* ↑ 2011ko erroldako datuak. censusindia.gov.in (Noiz kontsultatua: 2016-8-11).
* ↑ Official Website of Thiruchendur Arulmigu Subramaniya Swamy Temple. tiruchendurmurugantemple.tnhrce.in (Noiz kontsultatua: 2016-8-11).

## Kanpo estekak

* Datuak: Q1792360
* Multimedia: Thiruchendur / Q1792360